CELEX: 52016PC0554
Language: sl
Date: 2016-09-05
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi vloge Švedske – EGF/2016/002 SE/Ericsson

EVROPSKA KOMISIJA
            Bruselj, 5.9.2016
            COM(2016) 554 final
            Predlog
            SKLEP EVROPSKEGA PARLAMENTA IN SVETA
            o uporabi sredstev Evropskega sklada za prilagoditev globalizaciji na podlagivloge Švedske – EGF/2016/002 SE/Ericsson
            
               
         
         
            
               OBRAZLOŽITVENI MEMORANDUM
            
            
               OZADJE PREDLOGA
            
            
               1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  1
                (v nadaljnjem besedilu: uredba o ESPG).
            
            
               2.Švedska je 31. marca 2016 vložila vlogo EGF/2016/002 SE/Ericsson za finančni prispevek iz ESPG po odpustih
                  2
                v podjetju Ericsson na Švedskem.
            
            
               3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. 
            
            
               POVZETEK VLOGE
            
            
                     
                        Vloga za pomoč ESPG
                     
                  
                  
                     
                        EGF/2016/002 SE/Ericsson
                     
                  
               
                     
                        Država članica
                     
                  
                  
                     
                        Švedska
                     
                  
               
                     
                        Zadevne regije (na ravni NUTS
                           3
                         2)
                     
                  
                  
                     
                        Stockholm (SE11), 
                     
                     
                        Östra Mellansverige (SE12), Sydsverige (SE22),
                     
                     
                        Västsverige (SE23)
                     
                  
               
                     
                        Datum vložitve vloge
                     
                  
                  
                     
                        31. marec 2016
                     
                  
               
                     
                        Prejem prevoda
                     
                  
                  
                     
                        18. april 2016
                     
                  
               
                     
                        Datum potrdila o prejemu vloge
                     
                  
                  
                     
                        31. marec 2016
                     
                  
               
                     
                        Datum zahtevka za dodatne informacije
                     
                  
                  
                     
                        2. maj 2016
                     
                  
               
                     
                        Rok za predložitev dodatnih informacij
                     
                  
                  
                     
                        13. junij 2016
                     
                  
               
                     
                        Rok za zaključek ocene
                     
                  
                  
                     
                        5. september 2016
                     
                  
               
                     
                        Merilo za pomoč
                     
                  
                  
                     
                        člen 4(1)(a) uredbe o ESPG
                     
                  
               
                     
                        Glavno podjetje
                     
                  
                  
                     
                        Telefonaktiebolaget LM Ericsson
                     
                  
               
                     
                        Število zadevnih podjetij
                     
                  
                  
                     
                        1
                     
                  
               
                     
                        Sektor gospodarske dejavnosti
                     
                     
                        (oddelek NACE Revizija 2)
                           4
                        
                     
                  
                  
                     
                        oddelek 26 NACE Revizija 2 (Proizvodnja računalnikov, elektronskih in optičnih izdelkov)
                     
                  
               
                     
                        Število hčerinskih podjetij, dobaviteljev in proizvajalcev v poproizvodni fazi
                     
                  
                  
                     
                        0+
                     
                  
               
                     
                        Referenčno obdobje (štirje meseci)
                     
                  
                  
                     
                        11. september 2015–11. januar 2016
                     
                  
               
                     
                        Število odpustov v referenčnem obdobju (a)
                     
                  
                  
                     
                        1 244
                     
                  
               
                     
                        Število odpustov pred referenčnim obdobjem ali po njem (b)
                     
                  
                  
                     
                        312
                     
                  
               
                     
                        Skupno število odpustov (a + b)
                     
                  
                  
                     
                        1 556
                     
                  
               
                     
                        Skupno število upravičenih prejemnikov
                     
                  
                  
                     
                        1 556
                     
                  
               
                     
                        Skupno število ciljnih prejemnikov
                     
                  
                  
                     
                        918
                     
                  
               
                     
                        Število ciljnih mladih, ki niso zaposleni, se ne izobražujejo ali usposabljajo (NEET)
                     
                  
                  
                     
                        0
                     
                  
               
                     
                        Proračun za prilagojene storitve (v EUR)
                     
                  
                  
                     
                        6 161 480
                     
                  
               
                     
                        Proračun za izvajanje ESPG
                           5
                         (v EUR)
                     
                  
                  
                     
                           435 051
                     
                  
               
                     
                        Skupni proračun (v EUR)
                     
                  
                  
                     
                        6 596 531
                     
                  
               
                     
                        Prispevek iz ESPG (60 %) (v EUR)
                     
                  
                  
                     
                        3 957 918
                     
                  
               
               OCENA VLOGE
            
            
               Postopek
            
            
               4.Švedska je vlogo EGF/2016/002 SE/Ericsson vložila 31. marca 2016, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila istega dne. Komisija je 2. maja 2016, tj. v dveh tednih od datuma prejema prevoda vloge, od Švedske zahtevala dodatne informacije. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 5. septembra 2016. 
            
            
               Upravičenost vloge
            
            
               Zadevna podjetja in prejemniki
            
            
               5.Vloga se nanaša na 1 556 delavcev, ki so postali presežni v podjetju Ericsson (Telefonaktiebolaget LM Ericsson). Ericsson posluje predvsem v gospodarskih sektorjih, razvrščenih v oddelka 26 (Proizvodnja računalnikov, elektronskih in optičnih izdelkov) in 62 (Računalniško programiranje, svetovanje in druge s tem povezane dejavnosti) NACE Revizija 2. Do odpustov v Ericssonu je prišlo predvsem v regijah na ravni NUTS 2 Stockholm (SE11) in Östra Mellansverige (SE12), pa tudi Sydsverige (SE22) in Västsverige (SE23).
            
            
                     
                        Podjetja in število odpustov v referenčnem obdobju
                     
                  
               
                     
                        Ericsson
                     
                  
                  
                     
                        1 556
                     
                  
               
                     
                        Skupno število podjetij: 1
                     
                  
                  
                     
                        Skupno število odpustov: 
                     
                  
                  
                     
                        1 556
                     
                  
               
                     
                        Skupno število samozaposlenih oseb, ki so opustile dejavnost: 
                     
                  
                  
                     
                        0
                     
                  
               
                     
                        Skupno število upravičenih delavcev in samozaposlenih oseb: 
                     
                  
                  
                     
                        1 556
                     
                  
               
               Merila za pomoč
            
            
               6.Švedska je vlogo vložila na podlagi meril za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v referenčnem obdobju štirih mesecev v podjetju v državi članici.
            
            
               7.Štirimesečno referenčno obdobje za vlogo traja od 11. septembra 2015 do 11. januarja 2016.
            
            
               8.Odpusti v referenčnem obdobju:
            
            
               –1 244 delavcev, ki so postali presežni v Ericssonu.
            
         
         
            
               Izračun števila odpustov in opustitev dejavnosti
            
            
               9.Število odpustov v referenčnem obdobju je bilo izračunano na naslednji način:
            
            
               –1 244 od datuma, ko je delodajalec v skladu s členom 3(1) Direktive Sveta 98/59/ES
                  6
                uradno pisno obvestil pristojni organ javne oblasti o načrtovanih kolektivnih odpustih. Švedska je pred datumom zaključka ocene s strani Komisije potrdila, da je bilo teh 1 244 delavcev dejansko odpuščenih.
            
            
                Upravičeni prejemniki
            
            
               10.Poleg že navedenih delavcev je med upravičenimi prejemniki še 312 delavcev, ki so postali presežni pred štirimesečnim referenčnim obdobjem ali po njem. Ti delavci so vsi postali presežni po splošni razglasitvi načrtovanih odpustov 11. septembra 2015. Ugotoviti je mogoče jasno vzročno povezavo z dogodkom, ki je povzročil odpuste v referenčnem obdobju. Švedski organi so izjavili, da so bili vsi ti odpusti zajeti v istem postopku odpuščanja, a je bilo nekaj izmed njih razglašenih šele po koncu referenčnega obdobja.
            
            
               11.Skupno število upravičenih prejemnikov je torej 1 556.
            
            
               Povezava med odpusti in velikimi strukturnimi spremembami v svetovnih trgovinskih tokovih, ki so posledica globalizacije
            
            
               12.Da bi Švedska dokazala povezavo med odpusti in velikimi strukturnimi spremembami v svetovnih trgovinskih tokovih, ki so posledica globalizacije, trdi, da je do odpustov v Ericssonu prišlo na poslovnem področju proizvodnje telekomunikacijske strojne opreme.
            
            
               13.V zadnjih letih je Ericsson večino svojih obratov za proizvodnjo in razvoj strojne opreme skoncentriral v Aziji, kjer so najbolj rastoči trgi in kjer je mogoče enako kakovost doseči z nižjimi stroški.
            
            
               14.Glede na študijo o zunanjem izvajanju v Evropi, ki jo je opravil Ernst & Young
                  7
               , oddajanje proizvodnih in razvojnih dejavnosti v zunanje izvajanje prevladuje zlasti v sektorjih informacijskih tehnologij in telekomunikacij. Najprivlačnejša destinacija za zunanje izvajanje je Azija.
            
            
               15.Iz podatkov, ki jih je objavil Ericsson
                  8
               , je razvidno, da je podjetje postopoma zmanjševalo število zaposlenih na Švedskem (z 21 178 leta 2005 na 17 858 leta 2014), hkrati pa se je znatno širilo drugod po svetu (s 56 055 leta 2005 na 118 055 leta 2014). Podjetje ima trenutno največ zaposlenih v Indiji.
            
            
               16.Švedski sindikat Unionen navaja, da Ericsson v Evropi sicer še vedno zaposluje, a zgolj ljudi s popolnoma drugačnim naborom znanj in spretnosti. Podjetje zaposlenih, specializiranih za proizvodnjo in razvoj strojne opreme, načeloma ne prezaposluje
                  9
               . Podjetje danes večino svoje rasti ustvarja z razvojem programske opreme. Čeprav se razvoj programske opreme v neki meri izvaja v Evropi, tudi ta sektor največjo rast dosega v Aziji
                  10
               , kjer Ericsson širi svojo dejavnost
                  11
               .
            
            
               17.Do danes je bilo za sektor iz oddelka 26 NACE Revizija 2 vloženih 14 vlog za pomoč ESPG, od tega jih je 11 temeljilo na spremembah v svetovnih trgovinskih tokovih, ki so posledica globalizacije, 3 pa na svetovni finančni in gospodarski krizi
                  12
               .
            
            
               Dogodki, ki so povzročili odpuste in opustitev dejavnosti
            
            
               18.Dogodki, ki so povzročili te odpuste, so delna ali popolna zaprtja proizvodnih linij za brezžično telekomunikacijsko strojno opremo v različnih Ericssonovih obratih (Borås, Karlskrona, Kista/Stockholm, Kumla, Linköping in Göteborg) na Švedskem ter zaprtje celega obrata v mestu Katrineholm.
            
            
               19.Ericsson zaradi stagnacije rasti in hkrati ostrejše konkurence azijskih proizvajalcev krči proizvodnjo telekomunikacijske strojne opreme in ta proces se je začel pred skoraj dvema desetletjema. Podjetje je februarja 2012 tekmecu Sonyju prodalo celotno linijo za razvoj in proizvodnjo mobilnih telefonov. Preostale linije za proizvodnjo strojne opreme so skoncentrirane v Ericssonovih proizvodnih obratih v Aziji.
            
            
               20.V prvi polovici leta 2015 je Ericsson zaporedoma razglasil izgubo 1 611 delovnih mest v sedmih obratih na Švedskem. Ker so nekateri zaposleni že dosegli upokojitveno starost, niso všteti v število odpustov, ki pomenijo predčasno prekinitev delovnega razmerja. Švedska je torej sporočila, da je presežnih postalo 1 556 delavcev. Ericsson je 11. septembra 2015 švedske organe uradno pisno obvestil o načrtovanih kolektivnih odpustih.
            
            
               Pričakovani učinek odpustov na lokalno, regionalno ali nacionalno gospodarstvo in zaposlenost
            
            
               21.Pričakovani učinek odpustov na lokalne in regionalne trge dela se precej razlikuje od ene do druge regije. Na prvi pogled se učinek morda zdi zanemarljiv, zlasti na zelo gosto naseljenih območjih. Na splošno pa imajo vse regije težave z dejstvom, da sorazmerno velika skupina starejših delavcev s podobnim ozadjem postaja presežna ob istem času. Večina teh delavcev nima znanj in spretnosti, po katerih se povprašuje na lokalnem trgu dela. Ta neusklajenost v znanjih in spretnostih je še posebno opazna v mestu Kista, kjer je bilo odpustov največ (762 delavcev). Čeprav se Kista nahaja na širšem območju Stockholma, tj. v regiji z zelo dinamičnim gospodarstvom, nizkimi stopnjami brezposelnosti in veliko prostih delovnih mest, je bilo več kot 400 delavcev, ki so postali presežni, ob vložitvi vloge za pomoč ESPG še vedno brezposelnih. Izpopolnjevanje ali preusposabljanje tako velikega števila starejših delavcev z zelo podobnim ozadjem je največji izziv, s katerim se soočajo lokalni organi. V nekaterih regijah, npr. v Karlskroni, je zaradi precejšnjega števila novo prispelih migrantov pritisk na lokalni trg dela še večji. 
            
            
               22.Švedska javna služba za zaposlovanje Arbetsförmedlingen je izvedla analizo razmer na trgu dela v prizadetih regijah in se glede potreb pogovorila z lokalnimi organi in sindikati. Posledično se je švedska vlada odločila morebitno pomoč ESPG nameniti zlasti obratom Kista, Katrineholm in Kumla, kjer so izzivi največji. Vendar bo individualizirana pomoč na voljo tudi delavcem, ki so postali presežni v drugih obratih. 
            
         
         
            
               23.Odpuščeni so bili tako fizični kot pisarniški delavci. Na trgu dela je po fizičnih delavcih v tradicionalnih predelovalnih industrijah bolj malo povpraševanja. Švedska javna služba za zaposlovanje vidi potencialne možnosti za te delavce v javnem ali zasebnem storitvenem sektorju, tako preusposabljanje pa bi zahtevalo veliko prizadevanj. Položaj pisarniških delavcev je malce drugačen. Večina jih je inženirjev, specializiranih za proizvodnjo in razvoj telekomunikacijske strojne opreme, nekateri celo za niše, lastne samo Ericssonu. Po inženirjih se tudi – in zlasti – v sektorju IT še vedno veliko povprašuje, in sicer predvsem na področju programiranja in razvoja programske opreme. Čeprav se zdi, da je pisarniškim delavcem, ki so postali presežni, sektor IT na splošno zelo blizu, večina teh nekdanjih Ericssonovih zaposlenih nima potrebnih znanj in spretnosti. Švedska javna služba za zaposlovanje je prepričana, da bo s prilagojenim svežnjem programov usposabljanja in kovčinga večina teh presežnih delavcev lahko našla novo kakovostno zaposlitev.
            
            
               Ciljni prejemniki in predlagani ukrepi
            
            
               Ciljni prejemniki
            
            
               24.Po oceni naj bi v ukrepih sodelovalo 918 presežnih delavcev. Razčlenitev teh delavcev po spolu, državljanstvu in starostni skupini:
            
            
                     
                        Kategorija
                     
                  
                  
                     
                        Število 
                           ciljnih prejemnikov
                     
                  
               
                     
                        Spol:
                     
                  
                  
                     
                        moški:
                     
                  
                  
                     
                        643
                     
                  
                  
                     
                        (70,0 %)
                     
                  
               
                     
                  
                  
                     
                        ženske:
                     
                  
                  
                     
                        275
                     
                  
                  
                     
                        (30,0 %)
                     
                  
               
                     
                        Državljanstvo:
                     
                  
                  
                     
                        državljani EU:
                     
                  
                  
                     
                        918
                     
                  
                  
                     
                        (100,0 %)
                     
                  
               
                     
                  
                  
                     
                        državljani nečlanic EU:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                        Starostna skupina:
                     
                  
                  
                     
                        15–24 let:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                  
                  
                     
                        25–29 let:
                     
                  
                  
                     
                        22
                     
                  
                  
                     
                        (2,4 %)
                     
                  
               
                     
                  
                  
                     
                        30–54 let:
                     
                  
                  
                     
                        589
                     
                  
                  
                     
                        (64,2 %)
                     
                  
               
                     
                  
                  
                     
                        55–64 let:
                     
                  
                  
                     
                        307
                     
                  
                  
                     
                        (33,4 %)
                     
                  
               
                     
                  
                  
                     
                        starejši od 64 let:
                     
                  
                  
                     
                        0
                     
                  
                  
                     
                        (0 %)
                     
                  
               
               Upravičenost predlaganih ukrepov
            
            
               25.Prilagojene storitve, ki bodo zagotovljene presežnim delavcem, vključujejo naslednje ukrepe: 
            
            
               A. Svetovanje in karierna orientacija:
            
            
               Poglobljena ocena in priprava individualnega načrta: Ta postopek prijave vključuje popis predhodnih izkušenj in usposabljanj ter je pospešen za prejemnike sredstev ESPG. Vključuje lahko več individualnih in prilagojenih srečanj, ki se lahko opravijo tudi s podjetji za iskanje nadomestne zaposlitve (outplacement companies).
            
            
               Orientacijsko svetovanje: Standardne dejavnosti, ki jih ponuja Arbetsförmedlingen, bodo kombinirane z ukrepi ESPG, kot so individualna podpora pri neposrednem stiku s potencialnimi delodajalci, motivacijska srečanja in konference s predstavitvijo regionalnega trga dela. To bo še zlasti pomembno za tiste ciljne delavce, ki menijo, da je njihova stopnja izobrazbe nezadostna za prosta delovna mesta v regiji. Na voljo bodo individualne in skupinske dejavnosti.
            
            
               Motivacijski kovčing in načrtovanje kariere: Prejemnikom sredstev ESPG bodo na voljo strokovnjaki s področja kognitivne terapije, da bi okrepili njihovo motivacijo. Organiziran bo tudi niz konferenc. Na konferencah se bodo prejemniki seznanili z najnovejšim dogajanjem na trgu dela in bodo povabljeni k razpravi o potrebnih poklicnih „trdih“ in „mehkih“ veščinah. Cilj teh konferenc je prejemnikom zagotoviti potrebno motivacijo za spopad z izzivi na trgu dela. Ti ukrepi so na voljo vsem ciljnim prejemnikom, poseben poudarek pa je na udeležencih, starih 50 let in več.
            
            
               B. Zaščitena in podporna zaposlitev ter rehabilitacijski ukrepi:
            
            
               Ti ukrepi so namenjeni prejemnikom z zdravstvenimi težavami ali okvarami. Med takšnimi ukrepi so lahko ocena posameznikove delovne zmožnosti, ukrepi za vzpostavitev ali okrepitev posameznikove delovne zmožnosti ali nakup pripomočkov za premagovanje ovir na delovnem mestu in s tem povezano usposabljanje.
            
            
               C. Izobraževanje in usposabljanje:
            
            
               Švedska javna služba za zaposlovanje ponuja različne programe za posamezne ciljne skupine. Poleg tega bodo prejemnikom sredstev ESPG na voljo prilagojeni programi, med katerimi bodo študijski in drugi visoko specializirani programi, ki bodo trajali 12 mesecev ali več. Udeležencem z motnjami v duševnem razvoju bo na voljo tudi individualna podpora (ocenjuje se, da bo posebno pomoč potrebovalo okoli 5 % prejemnikov, ki bodo sodelovali v ukrepih izobraževanja in usposabljanja). Posebna prizadevanja bodo usmerjena v premagovanje tradicionalnih spolnih vlog, da bi na primer moške prejemnike spodbudili k zaposlovanju v zdravstvu. Zunanji strokovnjaki, ki svetujejo bodočim podjetnikom, bodo izvedli pripravljalne tečaje za tiste, ki načrtujejo ustanovitev podjetja. Po načelu vseživljenjskega učenja bodo imeli udeleženci v ukrepih, sofinanciranih iz ESPG, tudi možnost uradnega ovrednotenja kompetenc, pridobljenih s formalnim in priložnostnim učenjem.
            
            
               Organizirani bodo programi praks, pri katerih bo mogoče praktično usposabljanje združiti z nekaterimi formalnimi izobraževalnimi programi. Načrtuje se tesno sodelovanje s švedsko organizacijo delodajalcev v sektorju IT.
            
            
               
            
               D. Pomoč za iskanje zaposlitve:
            
            
               To pomoč dobijo prejemniki, ki sodelujejo v katerem koli od opisanih aktivnih ukrepov. Višina pomoči je odvisna od individualnih dejavnikov in se spreminja glede na trajanje ukrepov. Obstajajo tri različne vrste pomoči: pomoč za udeležence v splošnih ukrepih, pomoč za udeležence v programih praks in pomoč za udeležence v rehabilitacijskih ukrepih. S proračunskimi sredstvi za to pomoč se krije povračilo potnih stroškov za prejemnike, ki na mesec za potne stroške, povezane z iskanjem zaposlitve, porabijo več kot 600 SEK (kar ustreza okoli 64 EUR).
            
            
               26.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.
            
         
         
            
               27.Švedska je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov.
            
            
               28.Predlagani ukrepi bodo prispevali k trajnostnemu gospodarskemu razvoju. V skladu s švedskim okoljskim zakonikom mora Arbetsförmedlingen okoljske vidike upoštevati v javnih razpisih in pri lastnih dejavnostih. Ponujeni ukrepi so tako v skladu s švedskim okoljskim zakonikom in prispevajo k 16 ciljem kakovosti okolja, ki si jih je zastavila Švedska.
            
            
               Ocena proračuna
            
            
               29.Predvideni skupni stroški so 6 596 531 EUR, kar vključuje izdatke za prilagojene storitve v višini 6 161 480 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 435 051 EUR.
            
            
               30.Skupni zaprošeni finančni prispevek iz ESPG znaša 3 957 918 EUR (60 % skupnih stroškov).
            
            
                     
                        Ukrepi
                     
                  
                  
                     
                        Predvideno število udeležencev
                     
                  
                  
                     
                        Predvideni stroški na udeleženca (zaokroženi)
                        (v EUR)
                     
                  
                  
                     
                        Predvideni skupni stroški
                     
                     
                        (v EUR) 
                     
                  
               
                     
                        Prilagojene storitve (ukrepi na podlagi člena 7(1)(a) in (c) uredbe o ESPG)
                     
                  
               
                     
                        Svetovanje in karierna orientacija (Jobbcoachning och ärendehantering)
                     
                  
                  
                     
                        918
                     
                  
                  
                     
                        1 202
                     
                  
                  
                     
                        1 103 545
                     
                  
               
                     
                        Zaščitena in podporna zaposlitev ter rehabilitacijski ukrepi (Skyddad och understödd sysselsättning och rehabilitering)
                     
                  
                  
                     
                        20
                     
                  
                  
                     
                        12 555
                     
                  
                  
                     
                        251 108
                     
                  
               
                     
                        Izobraževanje in usposabljanje (Utbildning och omskolning)
                     
                  
                  
                     
                        463
                     
                  
                  
                     
                        5 868
                     
                  
                  
                     
                        2 716 884
                     
                  
               
                     
                        Vmesni seštevek (a)
                     
                     
                        Odstotek svežnja prilagojenih storitev 
                     
                  
                  
                     
                        –
                     
                  
                  
                     
                        4 071 537
                     
                  
               
                     
                  
                  
                     
                  
                  
                     
                        (66,08 %)
                     
                  
               
                     
                        Pomoči in spodbude (ukrepi na podlagi člena 7(1)(b) uredbe o ESPG)
                     
                  
               
                     
                        Pomoč za udeležence v dejavnostih usposabljanja za trg dela (Utbildningsinsatser AUB, aktivitetsstöd)
                     
                  
                  
                     
                        102
                     
                  
                  
                     
                        11 904
                     
                  
                  
                     
                        1 214 194
                     
                  
               
                     
                        Pomoč za udeležence v programih praks (Praktik, aktivitetsstöd) 
                     
                  
                  
                     
                        80
                     
                  
                  
                     
                        8 183
                     
                  
                  
                     
                        654 660
                     
                  
               
                     
                        Pomoč za udeležence v rehabilitacijskem programu „Uvajanje na delovno mesto“ (Introduktion till arbete KA, aktivitetsstöd)
                     
                  
                  
                     
                        10
                     
                  
                  
                     
                        22 109
                     
                  
                  
                     
                        221 089
                     
                  
               
                     
                        Vmesni seštevek (b)
                     
                     
                        Odstotek svežnja prilagojenih storitev
                     
                  
                  
                     
                        –
                     
                  
                  
                     
                        2 089 943
                     
                  
               
                     
                  
                  
                     
                  
                  
                     
                        (33,92 %)
                     
                  
               
                     
                         Ukrepi na podlagi člena 7(4) uredbe o ESPG
                     
                  
               
                     
                        Priprava
                     
                  
                  
                     
                        –
                     
                  
                  
                     
                        0
                     
                  
               
                     
                        Upravljanje
                     
                  
                  
                     
                        –
                     
                  
                  
                     
                        362 387
                     
                  
               
                     
                        Širjenje informacij in obveščanje javnosti
                     
                  
                  
                     
                        –
                     
                  
                  
                     
                        21 498
                     
                  
               
                     
                        Nadzor in poročanje
                     
                  
                  
                     
                        –
                     
                  
                  
                     
                        51 166
                     
                  
               
                     
                        Vmesni seštevek (c)
                     
                     
                        Odstotek skupnih stroškov
                     
                  
                  
                     
                        –
                     
                  
                  
                     
                        435 051
                     
                  
               
                     
                  
                  
                     
                  
                  
                     
                        (6,6 %)
                     
                  
               
                     
                        Skupni stroški (a + b + c):
                     
                  
                  
                     
                        –
                     
                  
                  
                     
                        6 596 531
                     
                  
               
                     
                        Prispevek iz ESPG (60 % skupnih stroškov)
                     
                  
                  
                     
                        –
                     
                  
                  
                     
                        3 957 918
                     
                  
               
               31.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Švedska je potrdila, da so ti ukrepi pogojeni z aktivno udeležbo ciljnih prejemnikov v dejavnostih iskanja zaposlitve ali usposabljanja.
            
            
               Obdobje upravičenosti izdatkov
            
            
               32.Švedska je prilagojene storitve za ciljne prejemnike začela izvajati 1. oktobra 2015. Izdatki za ukrepe bodo torej upravičeni do finančnega prispevka iz ESPG od 1. oktobra 2015 do 31. marca 2018.
            
            
               33.Upravni izdatki Švedske za izvajanje ESPG so se začeli 1. oktobra 2015. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 1. oktobra 2015 do 30. septembra 2018. 
            
            
               Dopolnjevanje ukrepov, ki se financirajo z nacionalnimi sredstvi ali sredstvi Unije
            
            
               34.Vir nacionalnega vnaprejšnjega financiranja ali sofinanciranja so proračunska sredstva Arbetsförmedlingena. Ericsson ali ena od organizacij socialne varnosti lahko prav tako prispevata k nekaterim projektnim pobudam ter tako nadomesti nekatera sredstva Arbetsförmedlingena.
            
            
               35.Švedska je potrdila, da opisani ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije.
            
            
               Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi
            
            
               36.Švedska je navedla, da je bil usklajeni sveženj prilagojenih storitev pripravljen v posvetovanju s ciljnimi prejemniki in njihovimi predstavniki ter lokalnimi javnimi akterji. Po uradnem obvestilu o odpustih se je Arbetsförmedlingen sestal s predstavniki Ericssona, lokalnimi organi, različnimi sindikati in agencijami za iskanje nadomestne zaposlitve v vseh obratih podjetja, v katerih je bil sprožen postopek kolektivnih odpustov. V vseh obratih so bile izvedene delavnice z lokalnimi sindikalnimi predstavniki, da bi se razpravljalo o morebitni vlogi za pomoč ESPG in opredelil ustrezen sveženj ukrepov, ki naj bi se zagotovili.
            
            
               Sistemi upravljanja in nadzora
            
            
               37.Vloga vsebuje opis sistema upravljanja in nadzora, ki opredeljuje odgovornosti vključenih organov. Švedska je Komisijo obvestila, da bo finančni prispevek upravljal Arbetsförmedlingen, ki je uradno imenovan za organ upravljanja in plačilni organ. Računovodske izkaze projekta bo preverila notranjerevizijska enota, ki je ločeno telo, priključeno svetu Arbetsförmedlingena. Njena naloga je preučiti proces notranje kontrole in preverjanja v javni službi za zaposlovanje in predlagati izboljšave ter zagotavljati nasvete in podporo svetu in generalnemu direktorju. Revizija projekta se bo redno izvajala.
            
            
               Zaveze zadevne države članice
            
            
               38.Švedska je predložila vsa potrebna zagotovila v zvezi z naslednjim: 
            
            
               –pri dostopu do predlaganih ukrepov in njihovem izvajanju bosta upoštevani načeli enakosti obravnave in nediskriminacije;
            
         
         
            
               –zahteve nacionalne zakonodaje in zakonodaje EU o kolektivnih odpustih so bile upoštevane;
            
            
               –Ericsson, ki je po odpustih nadaljeval dejavnost, je izpolnil svoje pravne obveznosti v zvezi z odpusti in ustrezno poskrbel za svoje delavce;
            
            
               –predlagani ukrepi ne bodo prejeli finančne podpore iz drugih skladov ali finančnih instrumentov Unije in preprečeno bo vsakršno dvojno financiranje;
            
            
               –predlagani ukrepi bodo dopolnjevali ukrepe, financirane iz strukturnih skladov;
            
            
               –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči.
            
            
               PRORAČUNSKE POSLEDICE
            
            
               Proračunski predlog
            
            
               39.Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  13
               .
            
            
               40.Komisija po preučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 3 957 918 EUR, kar je 60 % skupnih stroškov predlaganih ukrepov, da se zagotovi finančni prispevek za vlogo.
            
            
               41.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  14
               .
            
            
               Povezani akti
            
            
               42.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 3 957 918 EUR v ustrezno proračunsko vrstico.
            
            
               43.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG.
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi sredstev Evropskega sklada za prilagoditev globalizaciji na podlagi
                  vloge Švedske – EGF/2016/002 SE/Ericsson
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  15
                ter zlasti člena 15(4) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  16
                ter zlasti točke 13 Sporazuma,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.
            
            
               (2)Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013
                  17
               .
            
            
               (3)Švedska je 31. marca 2016 vložila vlogo za uporabo sredstev ESPG v zvezi z odpusti v podjetju Ericsson (Telefonaktiebolaget LM Ericsson) na Švedskem. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.
            
            
               (4)Zato bi bilo treba uporabiti sredstva ESPG, da se zagotovi finančni prispevek v višini 3 957 918 EUR za vlogo, ki jo je vložila Švedska.
            
            
               (5)Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –
            
            
               SPREJELA NASLEDNJI SKLEP: 
            
            
               Člen 1
            
            
               V okviru splošnega proračuna Unije za proračunsko leto 2016 se iz Evropskega sklada za prilagoditev globalizaciji uporabi znesek 3 957 918 EUR v odobritvah za prevzem obveznosti in odobritvah plačil.
            
            
               Člen 2
            
            
               Ta sklep začne veljati na dan objave v Uradnem listu Evropske unije. Uporablja se od [datum sprejetja]*.
            
            
               
                  18V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 855.
               
               
                  
                     (2)
                  V smislu člena 3 uredbe o ESPG.
               
               
                  
                     (3)
                  Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34).
               
               
                  
                     (4)
                  UL L 393, 30.12.2006, str. 1.
               
               
                  
                     (5)
                  V skladu s četrtim odstavkom člena 7 Uredbe (EU) št. 1309/2013.
               
               
                  
                     (6)
                  Direktiva Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti (UL L 225, 12.8.1998, str. 16).
               
               
                  
                     (7)
                  
                  
                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf
                  
                  .
               
               
                  
                     (8)
                  
                  
                     http://www.ericsson.com/thecompany/investors/financial_reports/2014/annual14/en/Otherinformation/Tenyearsummary.html
                  
                  .
               
               
                  
                     (9)
                  
                  
                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/
                  
                  .
               
               
                  
                     (10)
                  
                  
                     http://cio.idg.se/2.1782/1.630340/sa-sourcar-svenska-cio-er-2015
                  
                  .
               
               
                  
                     (11)
                  
                  
                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d
                  
                  .
               
               
                  
                     (12)
                  
                  
                     http://ec.europa.eu/social/BlobServlet?docId=4558&langId=en
                  
                  .
               
               
                  
                     (13)
                  UL L 347, 20.12.2013, str. 884.
               
               
                  
                     (14)
                  UL C 373, 20.12.2013, str. 1.
               
               
                  
                     (15)
                  UL L 347, 20.12.2013, str. 855.
               
               
                  
                     (16)
                  UL C 373, 20.12.2013, str. 1.
               
               
                  
                     (17)
                  Uredba Sveta (EU, Euratom) št. 1311/2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (18)
                   Datum vstavi Parlament pred objavo v UL.